wickkiey/tamil-wikipedia-chunked huggingface dataset:
# விக்கிப்பீடியா:விக்கி நற்பழக்கவழக்கங்கள்

## விக்கிப்பீடியா நற்பண்புகளின் தொகுப்பு

- *பிறர் நல்லெண்ணத்தோடு செயல்படுகின்றனர் என்று அவதானித்தல் தேவை*. விக்கிப்பீடியா நற்பண்புகளைக் கடைப்பிடித்தல் இன்றியமையாதது. தொகுப்பதற்கு ஏறக்குறைய முழு சுதந்திரம் அங்கு உள்ளதால்தான் விக்கிப்பீடியா இதுநாள் வரை சிறப்பாக இருந்துவருகிறது. ஒத்துழைக்கவும் நல்ல கட்டுரைகளை உருவாக்கித் தரவுமே பயனர்கள் விக்கிக்கு வருகின்றனர்.
- *பொன்விதியை நினைவில் கொள்ளல் வேண்டும்*. அதாவது, "பிறர் உங்களுக்கு என்ன செய்ய வேண்டும் என்று விரும்புகிறீர்களோ (அவர்கள் புதியவர்களாக இருந்தாலும் சரி), அதையே நீங்களும் அவர்களுக்குச் செய்யுங்கள்". விக்கிக்கு வந்த எல்லாப் பயனர்களுமே ஒரு காலத்தில் புதியவர்களாகத்தான் இருந்தார்கள் என்பதே உண்மை.
- *கண்ணியமாக நடத்தல் வேண்டும்*: "கனிவான மறுமொழி கடுஞ்சினத்தையும் ஆற்றிவிடும்".
- *சொல் ஒன்றாக இருக்கலாம்; புரிதல் வேறொன்றாக இருக்கலாம்*: விக்கியில் எழுத்தில் வடிக்கப்படுகின்ற சொற்களும் சொற்றொடர்களும் சில வேளைகளில் பொருள் தெளிவின்றி இருக்கக்கூடும்; கடுமையாகத் தோன்றக்கூடும்; நகைச்சுவையாகக் கூறப்பட்டது கேலியாகத் தோன்றக்கூடும். ஒருவரோடு நேருக்கு நேர் நின்று உரையாடுவதற்கும், விக்கியில் எழுத்தின்வழி உரையாடுவதற்கும் இடையே பெரிய வேறுபாடு உண்டு. நேருக்கு நேர் நின்று உரையாடுவோர் கூறுவதைப் புரிந்துகொள்ள சொல் மட்டுமன்றி, "உடல்மொழியும்" துணைவருகிறது. முக பாவனைகள், குரல் ஏற்ற இறக்கங்கள், கூறும் முறை, சொல் அழுத்தம் பெறல் போன்ற பல அடையாளங்கள் இருப்பதால் அத்தகைய புரிதல் எளிதாகிறது. எனவே, எழுதுபவர் எழுத்தைக் கையாளுவதில் கவனமாக இருக்கவேண்டும் ; எழுத்தை வாசிப்பவர் வாசிப்பதை விளங்கிக்கொள்வதில் கவனமாக இருக்கவேண்டும்.
- வழக்கமாக பேச்சுப் பகுதியில் கருத்துத் தெரிவிக்கும்போது நேரமும் கையொப்பமும் இடுவதே முறை.
- இணைவும் இசைவும் உருவாகிட உழைத்தல் வேண்டும்.
- விவாதம் எழும்போது ஆட்களை விவாதிக்காமல் கூறப்பட்டதின் நிகழ்வுண்மை/நிகழ்வின்மை பற்றியே விவாதித்தல் வேண்டும்.
- தவறான விளக்கம்.அளிக்கவேண்டாம்.
- கேள்விகள் எழுப்பப்பட்டால் அவற்றைக் கண்டுகொள்ளாமல் போகவேண்டாம்.
- ஒருவரின் பதிவோடு மற்றொருவருக்கு உடன்பாடு இல்லை என்றால், இடப்பட்ட பதிவு ஏற்புடையதே என்று நிறுவிட தகுந்த ஆதாரங்கள் அளித்தல் வேண்டும்.
- எழுப்பப்பட்ட ஒரு சிக்கலுக்குத் தகுந்த பதில் கொடுக்க முடியாத நிலை எழுந்தால், அப்போது அச்சிக்கலை எழுப்பியவரை எதிர்த்துநிற்பதைக் கைவிடுக. அல்லது தனிப்பட்ட விருப்பு வெறுப்பு அடிப்படையில் வேறுபாடு எழுந்ததை ஒத்துக்கொள்க.
- கண்ணியமாக நடந்துகொள்க.
# விக்கிப்பீடியா:விக்கி நற்பழக்கவழக்கங்கள்

## பதிப்புரிமைகளை மதியுங்கள்

- பதிப்புரிமை பெற்ற ஆக்கங்கள், படிமங்கள், கோப்புகளை சம்பந்தப்பட்டவர்களின் முறையான அனுமதியின்றி விக்கிபீடியாவில் பதிவேற்றாதீர்கள்.
# விக்கிப்பீடியா:விக்கி நற்பழக்கவழக்கங்கள்

## பேச்சுப்பக்கங்களில்

- இங்கு இலக்கண சுத்தமாக உரையாடத் தேவையில்லை என்றாலும், கண்ணியமாகவும் கனிவாகவும் உரையாடுவது அவசியம்.
- உங்கள் பதிப்புகளில் கையெழுத்திடுங்கள்.
# விக்கிப்பீடியா:விக்கி நற்பழக்கவழக்கங்கள்

## பயனர் நல்லுறவு

- எந்த ஒரு பக்கத்திலோ பயனர் செயல்பாட்டிலோ பிழை கண்டால், அது எளிதில் உங்களால் திருத்தி அமைக்கக் கூடியதாய் இருந்தால், நீங்களே அதை முதலில் திருத்தி விடுங்கள். அதை திருத்துமாறு ஒரு குறிப்பை பதிப்பதை விட இது பயனுள்ளதும் பிற பயனர்களின் நேரத்தை மிச்சப்படுத்துவதுமாகும். இப்பிழை ஓரிரு முறை மட்டுமே ஒரு பயனரால் கவனக் குறைவாகச் செய்திருப்பின் அதை சுட்டிக் காட்டத் தேவையில்லை. பலரும் இப்பிழையை செய்வதை வழக்கமாக கொண்டிருந்தால் தகுந்த உரையாடல் பக்கங்களில் தெரியப்படுத்துங்கள். ஒரே பயனர் அதே பிழையை பல முறை அறியாமல் செய்து வந்தால், அவரது பேச்சுப்பக்கத்தில் ஆலோசனை வழங்குங்கள். புதுப்பயனர்கள் வெற்று விமர்சனங்களை முன்வைப்பது புரிந்து கொள்ளத்தக்கது என்றாலும், அனுபவம் வாய்ந்த பயனர்கள் பிறரது குறைகளை மட்டும் சுட்டிக்காட்டுவது உவப்பாக இருக்காது. குறைகளை மட்டும் கூறாமல், அக்குறைகளைக் களையச் சிறிதேனும் முயற்சி எடுப்பது விக்கிபீடியா என்னும் கூட்டு முயற்சிக்குப் பயனுள்ளதாகவும் பயனர்களுக்கு இடையே நல்லுறவை வளர்க்கவும் உதவும். எடுத்துக்காட்டு, ஒரு புதுப்பயனர் விக்கி நடைக்கு ஒவ்வாத வகையில் எழுதுவதாகத் தோன்றினால், அவருடைய சில கட்டுரைகளை முதலில் விக்கியாக்கம் செய்யுங்கள். இது நற்பங்களிப்பாகவும் அப்பயனருக்கு ஒரு வழிகாட்டியாகவும் இருக்கும். பிறகு, அவருடைய பேச்சுப் பக்கத்தில் கருத்து தெரிவித்தால், தன் பங்களிப்பை எப்படி சிறப்பாக செய்யலாம் என்பதை அவரால் புரிந்து கொள்ள முடியும்.
# ப. சண்முகம்

**ப. சண்முகம்** (*P. Shanmugam*, 1927 - பெப்ரவரி 2, 2013) ஒரு இந்திய அரசியல்வாதியும், இந்திய நாடாளுமன்ற, மக்களவை உறுப்பினரும், பாண்டிச்சேரி ஒன்றியப் பகுதியின் முன்னாள் முதலமைச்சரும் ஆவார்.
# ப. சண்முகம்

## அரசியல் பங்களிப்பு

இவர் இந்திய நாடாளுமன்றத்திற்கு, மக்களவை உறுப்பினராக புதுச்சேரி மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக மூன்று முறை தேர்ந்தெடுக்கப்பட்டார்.  
மேலும் இவர் 2000 முதல் 2001வரை புதுச்சேரியின் பத்தாவது மற்றும் பதினொன்றாவது சட்டப்பேரவை முதலமைச்சராக இருமுறை பதவி வகித்துள்ளார்.
# டிகோணா பிராட்பாண்டு

**டிகோணா எண்ணிம்ப் பிணையம் ** (*Tikona Digital Networks*, **TDN**), சுருக்கமாக **டிகோணா**, மும்பையிலிருந்து இயங்கும் ஓர் இந்திய அகலப்பட்டை இணையச் சேவை வழங்கும் நிறுவனமாகும். இந்த நிறுவனத்திற்கு இந்தியா முழுமையிலும் *கிளாஸ்-ஏ இரக* இணையச் சேவை வழங்குனருக்கான உரிமத்தை இந்திய அரசின் தகவல் மற்றும் ஒளிபரப்பு அமைச்சகம் வழங்கியுள்ளது. 2008ஆம் ஆண்டு மும்பையில் இது தொடங்கப்பட்டது. 2010ஆம் ஆண்டு மத்தியில் டிகோணாவிற்கு 150,000 வாடிக்கையாளர்கள் இருந்தனர்; இவர்களில் 6000 பேர் சிறு மற்றும் இடைநிலை வணிக நிறுவனங்காவர்.  
டிகோணா குசராத், இமாச்சலப் பிரதேசம், இராசத்தான், உத்தரப் பிரதேச மாநிலங்களில் நான்காம் தலைமுறை கம்பியில்லா அகலப்பட்டை சேவைகளை வழங்கத் திட்டமிட்டுள்ளது.இந்நிறுவனத்தில் முதலீடு செய்ய மலேசியாவின் ஆக்சியாடா நிறுவனம் முனைப்பு காட்டி வருகிறது.
# ரங்கசாமி சீனிவாசன்

**ரங்கசாமி சீனிவாசன்** (*Rangaswamy Srinivasan*, பிறப்பு: பிப்ரவரி 28, 1929) ஐபிஎம் ஆய்வு நிறுவனத்தின் ஒரு கண்டுபிடிப்பாளர் ஆவார். லேசிக் கண் அறுவை சிகிச்சை இவரின் புகழ்பெற்ற கண்டுபிடிப்புகளுள் ஒன்றாகும். அவர் தற்போது 21 அமெரிக்க புதிய கண்டுபிடிப்பு காப்புரிமைகளைப் பெற்றுள்ளார்.
# புலம்பெயர் தமிழர்

**புலம்பெயர் தமிழர்** (*Tamil diaspora*) எனப்படுவோர் இந்தியா மற்றும் இலங்கையை பூர்வீகமாகக் கொண்டிருந்து ஏனைய நாடுகளுக்கு புலம்பெயர்ந்த தமிழர்களைக் குறிக்கின்றது. குறிப்பிடத்தக்க புலம்பெயர் தமிழர் சனத்தொகை மலேசியா, சிங்கப்பூர், இந்தோனேசியா, மத்திய கிழக்கு, ரீயூனியன், தென்னாபிரிக்கா, மொரிசியசு, சீசெல்சு, பிஜி, கயானா, மியான்மர், டிரினிடாட் மற்றும் டொபாகோ, பிரான்சிய மேற்கிந்தியத் தீவுகள், ஐரோப்பா, அவுத்திரேலியா, கனடா, அமெரிக்கா ஆகிய இடங்களில் காணப்படுகின்றனர்.
# புலம்பெயர் தமிழர்

## தொடக்க கால குடியேற்றங்கள்

ஆயிரக்கணக்கான ஆண்டுகளுக்கு முன்னரே குடியேறியோர் பிற இனத்தவருடன் கலந்துவிட்டனர். ஏனையோர் சம காலத்தில் தமிழ் நாட்டிலிருந்து இடம் பெயர்ந்தனர். புலம்பெயர்ந்தோர் அடையாளம் புராதன மரபுரிமையில், தமிழ் மொழியில், தமிழ் இலக்கியத்தில் வேரூன்றி, தற்போதும் உயிர்த்துடிப்பான கலாச்சாரத்தில் காணப்படுகின்றது. ஆரம்ப குடியேற்றக் குழுக்கள் பற்றி சிறப்பாக ஆவணப்படுத்தப்படவில்லை.
# போகலூர்

**போகலூர் ** (*Bogalur*) தமிழ்நாட்டின் இராமநாதபுரம் மாவட்டத்தின் போகலூர் வட்டத்தில் உள்ள போகலூர் ஊராட்சி ஒன்றியத்தில் அமைந்த ஒரு பேரூராட்சி ஆகும்.
# போகலூர்

## போகலூர்

போகலூர் பரமக்குடி சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
# போகலூர்

## புவியியல் அமைப்பு

இவ்வூரின் அமைவிடம் 9.38°N 78.83°E ஆகும். கடல் மட்டத்தில் இருந்து சராசரியாக 2 மீட்டர் (6 அடி) உயரத்தில் இருக்கின்றது.
# போகலூர்

## வரலாறு

தென்தமிழ்நாட்டின் பிரிக்கப்படாத பழைய இராமநாதபுரம் மாவட்டத்தின் பெரும்பகுதியை ஆண்டவர்கள் சேதுபதிகள். இவர்கள் கி.பி 1501 முதல் இந்தியா விடுதலை பெற்ற காலம் வரை இப்பகுதியின் ஆட்சியாளர்களாகத் திகழ்ந்துள்ளனர். வங்கக்கடற்கரையின் அதிபதியாய் முதலில் புகலூரையும் (போகலூர்) பின்பு இராமநாதபுரத்தையும் தங்கள் தலைநகரமாக கொண்டு ஆட்சி நடத்தியள்ளனர்.  
போகலூரை சேதுபதி மன்னர்கள் கி.பி.1501 முதல் கி.பி.1710 வரை சமார் 210 வருடங்கள் தலைநகராக கொண்டு ஆட்சிபுரிந்துள்ளனர்.
# போகலூர்

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:  
1. யாதவர் தெரு
1. முஸ்லிம் தெரு
1. சத்திரக்குடி
1. நரியனேந்தல்
1. அண்ணா நகர்
1. விவேகானந்தபுரம்
1. தென்றல் நகர்
1. புலவர் தெரு
1. அம்பேத்கர் நகர்
# போகலூர்

## மருத்துவமனைகள்

- அரசு ஆரம்ப சுகாதார நிலையம், போகலூர்.  
- அரசு சித்த மருத்துவமையம், போகலூர்.  
- அரசு கால்நடை மருந்தகம், போகலூர்.
# போகலூர்

## கல்வி நிலையங்கள்

- நூருல்லா முஸ்லிம் தொடக்கப் பள்ளி, போகலூர்
- மாவட்ட ஆசிரியர் பயிற்சி பள்ளி, மஞ்சூர், போகலூர்.  
- ஊராட்சி ஒன்றிய துவக்கப்பள்ளி, போகலூர்.  
- ஊராட்சி ஒன்றிய துவக்கப்பள்ளி, சத்திரக்குடி.  
- அரசு மேல்நிலைப்பள்ளி, சத்திரக்குடி, போகலூர்.  
- பாஸ் மெட்ரிகுலேஷன் துவக்கப்பள்ளி,  
- வாசன் மெட்ரிகுலேஷன் மேல்நிலைப்பள்ளி,  
- மீனாட்சி மெட்ரிகுலேஷன்,  
- மாடல் மெட்ரிகுலேஷன்
# போகலூர்

## அரசு அலுவலகங்கள்

- ஊராட்சி ஒன்றிய அலுவலகம்  
- வருவாய் ஆய்வாளர் அலுவலகம்  
- கிராம நிர்வாக அலுவலர்
- ஊராட்சி மன்ற அலுவலகங்கள்  
- தொடக்க வேளாண்மைக் கூட்டுறவு கடன் சங்கம்  
- தபால் நிலையம்  
- காவல் நிலையம்  
- இரயில் நிலையம்
# போகலூர்

## வங்கிகள்

- பாரத ஸ்டேட் பேங்க்  
- பாண்டியன் கிராம பேங்க்  
- இராமநாதபுரம் மாவட்ட கூட்டுறவு வங்கி.
# போகலூர்

## திருத்தலங்கள்

- விநாயகர் திருக்கோயில், போகலூர்.  
- பாலதண்டாயுதபானி திருக்கோயில், போகலூர்.  
- ஈஸ்வரன் திருக்கோயில், போகலூர்.  
- மங்களேஸ்வரி திருக்கோயில், போகலூர்.  
- கண்ணபிரான் திருக்கோயில், போகலூர்.  
- அம்மன் திருக்கோயில், போகலூர்.  
- ஐயப்பன் திருக்கோயில், போகலூர்.  
- கருப்பண்ணசுவாமி திருக்கோயில், போகலூர்.  
- அய்யனார் திருக்கோயில், போகலூர்.  
- முருகப்பெருமான் திருக்கோயில், சத்திரக்குடி.  
- பள்ளிவாசல், சத்திரக்குடி & போகலூர்.
# போகலூர்

## சுற்றுலா தலங்கள்

- திருஉத்திரகோசமங்கை - 15 கி.மீ.  
- நயினார்கோவில் - 15 கி.மீ.  
- திருப்புல்லாணி - 25 கி.மீ.  
- சேதுகரை - 30 கி.மீ.  
- தேவிபட்டினம் - 30 கி.மீ.  
- வாலிநோக்கம் - 38 கி.மீ.  
- பாம்பன் பாலம் - 63 கி.மீ.  
- இராமேசுவரம் - 75 கி.மீ.  
- தனுஷ்கோடி - 88 கி.மீ.
# கலாங் விரிகுடா

**கலாங் விரிகுடா** (ஆங்கிலம்: *Ha Long Bay*) என்பது வடக்கு வியட்நாம் பகுதியில் ஹனோய்க்குக் கிழக்கே 170 கிலோ மீட்டர் தொலைவில் உள்ளது. இங்கு கேட் பா தீவு, டாவ் பீ தீவு, டாவ் கோ தீவு, போ கான் தீவு என்பது போன்ற சுண்ணாம்புத் தீவுகள் பல காணப்படுகின்றன. இத்தீவுகளில் டாவ் கோ தீவுப் பகுதியில் சுண்ணக்கல் விழுதுகள், சுண்ணக்கல் புற்றுகள் கொண்ட 20 மீட்டர் உயரத்துக்கும் அதிகமான அழகிய நிறங்களுடைய குகைகள் பல இருக்கின்றன. இந்த விரிகுடாப் பகுதியில் மிதக்கும் கிராமங்கள் பல இருக்கின்றன. இங்கு மீன் பிடிக்கும் தொழில் முக்கியமான ஒன்றாக இருக்கிறது. இந்தப் பகுதி “புதிய ஏழு உலக விந்தைகளுக்கான அறக்கட்டளை” அமைப்பு நடத்திய புதிய ஏழு இயற்கை உலக விந்தைகளுக்கான வாக்கெடுப்பில் இயற்கை ஏழு உலக விந்தைகளில் ஒன்றாகக் கடந்த நவம்பர் 11 2011 அன்று அறிவிக்கப்பட்டது.
# புருவம்

**புருவம்** (Eyebrow) என்பது கண்களுக்கு மேற்புறத்தில் செறிவான, மெல்லிய முடிகளையுள்ள பகுதியைக் குறிக்கும். வியர்வை, நீர், பிற மாசுகள் கண்குழிகளுக்குள் விழாதவண்ணம் காப்பதே, புருவங்களின் முக்கியப் பணியாகும். என்றாலும், முக பாவங்களைக் காட்டுவதற்கும், மனிதர்களிடையே கருத்துக்களை (அல்லது) சமிக்ஞைகளை பரிமாறிக் கொள்வதிலும் புருவங்களின் பணி இன்றியமையாததாக உள்ளது. பொதுவாக பெண்கள் ஒப்பனைப் பொருட்களைக் கொண்டு ஒப்பனை செய்தோ, முடிகளைக் கூட்டுதல், குறைத்தல், பச்சைக் குத்திக் கொள்ளுதல், துளையிட்டு வளையங்கள் அணிதல் போன்ற செயல்களின் மூலமாகவோ தங்கள் புருவங்களை அழகுப்படுத்திக் கொள்கிறார்கள்.
# வார்ப்புரு:தொடர் பங்களிப்பாளர்

**தொடர் பங்களிப்புக்கு நன்றி**  
<div>
**வணக்கம்**, ****!
ஒருவர்!|]]  
தமிழ் விக்கிப்பீடியாவில் தொடர்ந்து பங்களிப்பதற்கு என் நன்றியையும் மகிழ்ச்சியையும் தெரிவித்துக் கொள்கிறேன்.  
இதன் மூலம் மாணவர்கள், ஆசிரியர்கள், பொறியாளர்கள், மருத்துவர்கள், ஆய்வாளர்கள் என்று பலரும் உள்ள தமிழ் விக்கிப்பீடியர் சமூகத்தில் ஒருவராகத் திகழ்கிறீர்கள். உங்கள் தொடர் பங்களிப்புகள் தமிழ் விக்கிப்பீடியாவைப் பயன்படுத்தும் பள்ளிச் சிறுவர்கள் உள்ளிட்ட பலருக்கும் உதவியாக இருக்கிறது.  
மக்கள் தொகை அடிப்படையில் தமிழ் உலகளவில் 18வது இடத்தில் இருந்தாலும், விக்கிப்பீடியா கட்டுரைகள் எண்ணிக்கையில் உலகளவில் 60ஆவது இடத்திலேயே உள்ளது. இந்த நிலையை மாற்ற, தமிழில் பல அறிவுச் செல்வங்களைக் கொண்டு வந்து சேர்க்க உங்கள் பங்களிப்புகள் உதவும்.  
பின்வரும் வழிகளின் மூலமாக உங்கள் பங்களிப்புகளைத் தொடரலாம்:  
- ஏற்கனவே உள்ள பயிற்சிப் பட்டறைகளில் கலந்து கொண்டு உதவலாம்.  
இன்னும் சிறப்பாக பங்களிக்க ஏதேனும் உதவி தேவையென்றால், தயங்காமல் என் பேச்சுப் பக்கத்தில் எழுதுங்கள். நன்றி.
</div>
# புகு ஏற்பளவும் வெளிப்படு ஏற்பளவும்

**புகு ஏற்பளவும் வெளிப்படு ஏற்பளவும்** (*entrance dose and exit dose*) தொலை கதிர் மருத்துவத்தின் போது எக்சு அல்லது காமாக் கதிர்கள், உடலின் புறப்பரப்பில் விழுந்து உட்சென்று புற்று உயிரணுக்களுக்குத் திட்டமிட்ட அளவு ஏற்பளவினைக் கொடுத்து, பின் மறுபக்கம் வெளிப்படுகிறது. கதிர்கள் உட்புகும் பரப்பிலுள்ள கதிர் ஏற்பளவு, **புகு ஏற்பளவு** என்றும், கதிர்கள் வெளிப்படும் பரப்பிலுள்ள கதிர்ஏற்பளவு, **வெளிப்படு ஏற்பளவு** என்றும் அறியப்படும். புற்று உயிரணுக்கள் பெறும் அளவு, கதிர் ஏற்பளவு ஆகும.குறைந்த ஆற்றலுள்ள கதிர்களுக்கு கதிர்கள் புகும் பரப்பில் ஏற்பளவு 100 % என்று கொள்ளப்படுகிறது.ஆழ விழுக்காட்டு ஏற்பளவு அட்டவணையின் துணையுடன் ,புற்றுநோய் எவ்வளவு ஆழத்தில் இருக்கிறது என்று தெரிந்து, அட்டவணையின் துணையுடன் புற்று ஏற்பளவு கணக்கிடப்படுகிறது.இந்த அட்டவணையின் மூலம் வெளிப்படு ஏற்பளவினையும் தெரிந்து கொள்ளமுடியும்.அதிக ஆற்றலுள்ள கதிர்களுக்கு உச்சக்கதிர் ஏற்பளவு பறபரப்பிற்கு சற்று அடியில் காணப்படும்.ஏற்புடைய அட்டவணையின் உதவியுடன் பிற இடங்களில் ஏற்பளவினைக் காணலாம்.
# விளக்கு விருது

**விளக்கு விருது** அமெரிக்க வாழ் தமிழர்களின் பண்பாட்டு அமைப்பினரால் புதுமைப்பித்தன் நினைவாகக் கலை - இலக்கியத்தில் சிறப்பாகப் பங்காற்றுபவர்களை உற்சாகப்படுத்தும் விதமாக ஆண்டுதோறும் வழங்கப்படுகிறது. தமிழ்ச் சூழலில் தகுதிவாய்ந்த படைப்பாளிகள் உரிய அங்கீகாரமும், கவனமும் பெறவேண்டும் என்பதுதான் இந்த விருதின் நோக்கம். விருதுடன் ஒரு லட்ச ரூபாய் பரிசுத்தொகையும் பாராட்டுப் பத்திரமும் வழங்கப்படுகிறது.
# விளக்கு விருது

## விருது பெற்றோர்

| ஆண்டு | எழுத்தாளர் |  |
| --- | --- | --- |
| 1995 | சி. சு. செல்லப்பா |  |
| 1996 | பிரமிள் |  |
| 1997 | கோவை ஞானி |  |
| 1999 | நகுலன் |  |
| 2000 | பூமணி |  |
| 2001 | ஹப்சிபா ஜேசுதாசன் |  |
| 2002 | சி. மணி |  |
| 2003 | சே. இராமானுஜம் (நாடகக் கலைஞர்) |  |
| 2004 | ஞானக்கூத்தன் |  |
| 2005 | அம்பை |  |
| 2006 | தேவதேவன் |  |
| 2007 | எஸ். வைதீஸ்வரன் |  |
| 2008 | விக்ரமாதித்யன் |  |
| 2009 | திலீப்குமார் |  |
| 2010 | தேவதச்சன் |  |
| 2011 | எம். ஏ. நுஃமான் |  |
| 2012 | பெருமாள் முருகன் |  |
| 2013 | கோணங்கி |  |
| 2014 | சி. மோகன் |  |
| 2015 | என். கல்யாணராமன் | } |
2016 ஆம் ஆண்டிற்குப் பிறகு இருவருக்கு விருது அளிக்கப்படுகிறது.
| ஆண்டு | புனைவிலி | புனைவு |  |
| --- | --- | --- | --- |
| 2016 | ராஜ் கௌதமன் | க. சமயவேல் |  |
| 2017 | ஆ. இரா. வேங்கடாசலபதி | பா. வெங்கடேசன் |  |
| 2018 | ஆ. சிவசுப்பிரமணியன் | பாவண்ணன் |  |
| 2019 | பேராசிரியர் க. பஞ்சாங்கம் | கவிஞர் கலாப்ரியா |  |
| 2020 | ஸ்டாலின் ராஜாங்கம் | சுகிர்தராணி |  |
| 2021 | அஸ்வகோஷ் | வண்ணநிலவன் |  |
| 2022 | பொ. வேல்சாமி | சு. தமிழ்ச்செல்வி |  |
| 2023 | வைதேஹி ஹெர்பர்ட் | கி. விட்டால் ராவ் | } |
# பயன்பாட்டுச் சுழற்சி

மின்திறன் உற்பத்தியில் **பயன்பாட்டுச் சுழற்சி** என்பது உற்பத்தி செய்யப்பட்ட மின்திறனை, மின்செலுத்தும் கம்பிகளில் அனுப்புதலை குறிப்பதாகும். இதனை ஆங்கிலத்தில் "Wheeling" என்று குறிப்பிடுகின்றனர்.  
மின்திறன் வலையமைப்பு, மின்கடத்தல் வலையமைப்பு மற்றும் மின்பகிர்வு வலையமைப்பு என்று இருவகைப்படும். மின்கடத்தல் வலையமைப்பு, மின்திறன் உற்பத்தி நிலையத்திற்கும் துணைமின் நிலையத்திற்கும் இடையே உள்ள வலையமைப்பை குறிப்பதாகும். மின்பகிர்வு வலையமைப்பு, துணைமின் நிலையத்திற்கும் உபயோகபயன்பாட்டிர்க்கும் இடையே உள்ள வலையமைப்பை குறிப்பதாகும்.
# பண்ணாரி

**பண்ணாரி** (*Bannari*), தமிழ்நாட்டில் ஈரோடு மாவட்டத்தில் அமைந்துள்ள ஊராகும். சத்தியமங்கலத்திலிருந்து 12 கி.மீ. தொலைவிலும் கோபிச்செட்டிப்பாளையத்திலிருந்து 40 கி.மீ. தொலைவிலும் கோயம்புத்தூரிலிருந்து 82 கி.மீ. தொலைவிலும் உள்ள இவ்வூர் தேசியநெடுஞ்சாலை 209 இல் அமைந்துள்ளது.
# பண்ணாரி

## பண்ணாரி மாரியம்மன் கோயில்

புகழ் பெற்ற பண்ணாரி மாரியம்மன் கோயில் இவ்வூரில் அமைந்துள்ளது. ஆண்டுதோறும் பங்குனி மாதம் நடைபெறும் குண்டம் தீ மிதி (பூக்குழி) திருவிழாவிற்கு தமிழ்நாட்டிலிருந்தும் கர்நாடகத்திலிருந்தும் பக்தர்கள் அதிக அளவில் வருகிறார்கள்.
# எவனோ ஒருவன்

**எவனோ ஒருவன்** 2007 ல் நிஷிகாந்த் காமத் இயக்கிய தமிழ்த் திரைப்படம். இது மராத்திய திரைப்படமான டோம்பிவ்லி ஃபாஸ்ட் படத்தின் மறு ஆக்கம் ஆகும். அப்படத்தை இயக்கிய நிஷிகாந்த் காமதே இப்படத்தின் இயக்குநரும் ஆவார். இதில் இயக்குநர் சீமான் ஒரு முக்கிய பாத்திரத்திலும், முன்னணி பாத்திரங்களில் மாதவன் மற்றும் சங்கீதா நடித்துள்ளனர். படத்தின் இசையமைப்பாளர்கள் பி. சமீர் மற்றும் ஜி. வி. பிரகாஷ் குமார்; பாடலாசிரியர் நா. முத்துக்குமார்.
# எவனோ ஒருவன்

## கதை

ஸ்ரீதர் வாசுதேவன் ஒரு மத்தியதரக் குடும்பத் தலைவர், வங்கி ஒன்றில் வேலை செய்கிறார். அவர் மிகவும் கொள்கைப் பிடிப்புள்ளவர், நேர்மையானவர், மேலும் தான் வாழும் சமூகத்தின்மீது ஆழ்ந்த பற்றுதல் கொண்டவர். அவரைச் சுற்றி நடக்கும் சட்டவிரோத மற்றும் அரைகுறை சட்ட நடவடிக்கைகள் இவருக்கு கோபத்தையும் மனக்குழப்பத்தையும் அளிக்கின்றன.  
அவருடைய மனைவி வத்ஸலா, அவர் இன்னும் 'வளைந்து கொடுத்து' அதிக பணம் சம்பாதிக்க வேண்டும் என்று தொடர்ந்து வலியுறுத்துகிறார், ஆனால் ஸ்ரீதர் அதை ஏற்கவில்லை. ஸ்ரீதர் தன்னைச் சுற்றியுள்ள சட்டவிரோத நடவடிக்கைகளை சகித்துக் கொள்கிறார், ஏனென்றால் மக்கள் மனநிலையில் ஒரு மாற்றம் வரும் என்று அவர் எதிர்பார்க்கிறார். காலப்போக்கில், அனைவரும் தன்னைப் போலவே நேர்மையாகவும், சமூக அக்கறையுடனும், பொது நலனுக்காகச் சிறிய தனிப்பட்ட தியாகங்களைச் செய்யத் தயாராகவும் இருப்பார்கள் என்று நம்புகிறார்.  
வத்ஸலா ஒரு சாதாரண மத்தியதர இல்லத்தரசி, வர்ஷா மற்றும் வருண் என்ற இரண்டு குழந்தைகளின் பாசமுள்ள தாய். சமூகக் குறைபாடுகள் மற்றும் அது தொடர்பான பிரச்சினைகளைப் பற்றி அவருக்கு கவலை இல்லை. அவர் தன் கோபக்கார கணவரைப் பற்றியே அதிகம் கவலைப்படுகிறார். அவருடைய ஆத்திர வெடிப்புகளின் விளைவுகளிலிருந்து அவரைக் காப்பாற்றவும், அவரது நடைமுறைக்கு ஒவ்வாத சிந்தனைகள் மற்றும் செயல்களிலிருந்து அவரை திசை திருப்பவும் வழிகளை யோசிக்கிறார்.  
வாழ்க்கையின் ஒரு கட்டத்தில், ஒரு மோசடி வழக்கை ஸ்ரீதர் எதிர்கொள்ள நேரிடுகிறது, இது அவரை ஒரு நடவடிக்கை எடுக்கத் தூண்டுகிறது. ஆழ்ந்த கோபத்தினாலும் குற்ற உணர்ச்சியினாலும் தூண்டப்பட்டு, தனக்கு இழைக்கப்பட்ட தவறுகளுக்குப் பதிலடி கொடுக்க அவர் தீர்மானிக்கிறார், தேவைப்பட்டால் வன்முறையாகவும். ஒரு குளிர்பானத்துக்கு 2 ரூபாய் அதிகமாக கட்டணம் கேட்டபோது, அவர் ஒரு கிரிக்கெட் மட்டையை எடுத்து அந்தக் கடையை உடைக்கிறார்.  
அந்தச் சம்பவத்தில் இருந்து, ஸ்ரீதர் தானே சட்டத்தைக் கையில் எடுத்துக்கொண்டு, எங்கு தேவைப்படுகிறதோ அங்கெல்லாம் உடனடி மாற்றங்களைக் கொண்டுவர முயற்சி செய்கிறார். தொடர்ந்து பல சம்பவங்கள் நடக்கின்றன; அவர் பகுதி கவுன்சிலர், நேர்மையற்ற மருத்துவமனை ஊழியர்கள், தண்ணீர் விநியோகிப்பாளர் மற்றும் பலரைத் தாக்குகிறார். ஸ்ரீதரின் கோபம் இதையும் தாண்டி, தங்கள் சொந்த நன்மைக்காக உருவாக்கப்பட்ட விதிமுறைகளைப் பின்பற்றாத தனிநபர்களையும் இலக்காகக் கொள்கிறது.  
இன்றைய சமூகத்தில், தவறான விஷயங்களைக் கண்டும் அனுபவித்தும் கூட, தங்கள் சீரான வழக்கத்தை கலைக்க விரும்பாமல் அவற்றைப் பொறுத்துக் கொள்ளும் ஒவ்வொரு சாதாரண மனிதனின் பிரதிநிதியாக நிஷிகாந்த் காமத், ஸ்ரீதரைச் சித்தரிக்கிறார். அவருடைய இந்த நடத்தை மற்றும் அணுகுமுறையின் காரணமாக, ஸ்ரீதர் ஒரு குற்றவாளி, தன்னுடைய சக மனிதர்களுக்கு தீங்கு விளைவிப்பவர் என்று அழைக்கப்படுகிறார்.  
ஏற்பாடு செய்யப்பட்ட 'போலீஸ் என்கவுண்டரில்' ஸ்ரீதரைச் சுட்டுக் கொல்ல இன்ஸ்பெக்டர் வெற்றி மாறன் நியமிக்கப்படுகிறார். வெற்றி மாறன் முற்றிலும் நேர்மையானவர் இல்லாவிட்டாலும், போலீஸ் - ஊழல் கூட்டணியைப் பற்றி வருத்தப்படுகிறார். அவர் ஒரு நல்ல மனதுள்ள காவலர் மற்றும் ஸ்ரீதரின் அணுகுமுறையை உள்மனதில் நியாயப்படுத்துகிறார். அவர் அந்த இளைஞருடன் அமைதியான ஒரு உடன்பாட்டிற்கு வந்து, அவருடைய செயலைத் தனிப்பட்ட முறையில் அங்கீகரிக்கிறார், பின்னர் அந்த 'என்கவுண்டர் கொலையை' ஏற்பாடு செய்கிறார். இறுதியில், ஸ்ரீதர் வெற்றி மாறனால் சுட்டுக் கொல்லப்படுகிறார்.
# எவனோ ஒருவன்

## பாடல்

படத்தில் ஒரே ஒரு இறுதி பாடல் "உனது எனது என்று உலகில் என்ன உள்ளது ??? உனது முகமும் எனது முகமும் உடைத்திடும் முகங்கலானது" என்ற நா. முத்துக்குமாரின் வரிகளில் படத்தின் முழு நோக்கத்தையும் அது கூறுகின்றது.
# எவனோ ஒருவன்

## விமர்சனம்

ஆனந்த விகடன் வார இதழில் எழுதிய விமர்சனத்தில் "முன்பாதி சூப்பர் பாஸ்ட்டாக நகரும் வண்டி, பின்பாதியில் பாஸஞ்சராக சுணங்காமல் இருந்திருந்தால்... 'எவனோ ஒருவன்’ நம்மில் ஒருவனாய் மாறியிருப்பான்!" என்று எழுதி மதிப்பெண்களை வழங்கினர்.
# பூம்புகார் (திரைப்படம்)

**பூம்புகார்** 1964 இல் சிலப்பதிகாரத்தை அடிப்படையாகக் கொண்டு, மு. கருணாநிதி திரைக்கதை, உரையாடல் எழுதி ப. நீலகண்டன் இயக்கிய ஒரு தமிழ் காவிய படம். 1942 ஆம் ஆண்டு வெளியான கண்ணகி படத்திற்குப் பின் வந்த சிலப்பதிகாரம் காவிய அடிப்படையில் உருவாக்கப்பட்ட இரண்டாவது படம் இது. இத்திரைப்படத்தில் கண்ணகியாக விஜயகுமாரி, கோவலனாக எஸ். எஸ். இராஜேந்திரன், மாதவியாக ராஜஸ்ரீ, கவுந்தி அடிகளாக கே. பி. சுந்தராம்பாள் ஆகியோர் நடித்திருந்தனர்.
# பூம்புகார் (திரைப்படம்)

## நடிகர்கள்

- கோவலனாக எஸ். எஸ். ராஜேந்திரன்
- கண்ணகியாக சி. ஆர். விஜயகுமாரி
- மாதவியாக ராஜஸ்ரீ
- கணசபையாக நாகேஷ்
- வசந்தசேனையாக மனோரமா
- மன்னன் நெடுஞ்செழியனாக ஓ. ஏ. கே. தேவர்  
| வரிசை
எண் | பாடல் | பாடகர்/கள் | பாடலாசிரியர் | அளவு (m:ss) |  |
| --- | --- | --- | --- | --- | --- |
| 1 | *என்னை முதன்முதலாக* | டி. எம். சௌந்தரராஜன் & எஸ். ஜானகி | இராதாமாணிக்கம் | 3:37 |  |
| 2 | *பொன்னாள் இதுபோலே* | எஸ். ஜானகி | உடுமலை நாராயண கவி | 3:28 |  |
| 3 | *வாழ்க்கை எனும் ஓடம்* | கே. பி. சுந்தராம்பாள் | மு. கருணாநிதி | 3:19 |  |
| 4 | *தப்பித்து வந்தானம்மா* | கே. பி. சுந்தராம்பாள் | மாயவநாதன் | 2:36 |  |
| 5 | *அன்று கொல்லும்* | கே. பி. சுந்தராம்பாள் | மாயவநாதன் | 2:16 |  |
| 6 | *இறைவா இறைவா* | பி. சுசீலா | ஆலங்குடி சோமு | 3:55 |  |
| 7 | *காவிரி பெண்ணே* | பி. சுசீலா, டி. எம். சௌந்தரராஜன் | மாயவநாதன் | 3:29 |  |
| 8 | *பொட்டிருந்தும்* | பி. சுசீலா | ஆலங்குடி சோமு | 3:13 |  |
| 9 | *தமிழ் எங்கள் உயிரானது* | பி. சுசீலா | மாயவநாதன் | 4:30 |  |
| 10 | *துன்பமெல்லாம்* | கே. பி. சுந்தராம்பாள் | மாயவநாதன் | 3:22 |  |
| 11 | *தொட்டவுடன் மலரொன்று* | கே. பி. சுந்தராம்பாள் | மாயவநாதன் | 0:38 | } |
# பூம்புகார் (திரைப்படம்)

## துணுக்கு தகவல்

*அன்று கொல்லும் அரசின் ஆணை..* என்ற பாடலில் "நின்று கொல்லும் தெய்வம் **எங்கே சென்று** விட்டது" எனக் கவிஞர் மாயவநாதன் எழுதியிருந்தார். கே. பி. சுந்தராம்பாள் அந்த வரியைப் பாட மறுத்துவிட்டார். மாயவநாதனோ ஊருக்குப் போய்விட்டார். எனவே கருணாநிதியே அந்த வரியை "நின்று கொல்லும் தெய்வம் **இங்கே வந்து** விட்டது" என மாற்றி எழுதிக் கொடுத்தார்.
# கன்னி (விண்மீன் குழாம்)

**கன்னிராசி மண்டலம்** எனப்படும் பூட்டெஸ் ராசி மண்டல விண்மீன் கூட்டங்களுள் இரண்டாவது பெரிய வட்டாரமாகும். இவ் வட்டார விண்மீன் கூட்டம் பேரண்டத்தின் நடுவரைக்கோட்டுப் பகுதியில் சிம்மராசி மண்டலத்திற்கும் (லியோ) துலா ராசிமண்டலத்திற்கும் (லிப்ரா) இடையில் அமைந்துள்ளது. சூரியன் கதிர் வீதியில் நகர்ந்து செல்லும் போது இவ் வட்டாரத்தில் செப்டம்பர் 16 முதல் அக்டோபர் 31 வரையிலான காலத்தைக் கழிக்கின்றது. இது கன்னி ராசிக்குரிய நட்சத்திரக் கூட்டமாகும். இதில் 95 விண்மீன்களை வானவியலார் இனமறிந்துள்ளனர். இதிலுள்ள முக்கியமான விண்மீன் ஸ்பைகா என அழைக்கப்படும் ஆல்பா வெர்சினிஸ் ஆகும். இது சிம்மராசி வட்டாரத்திலுள்ள ரெகுலஸ் என்ற விண்மீனை விட பிரகாசமிக்கதும், வெப்பமிக்கதும், பலமடங்கு பெரியதும் ஆகும். இதனுள் 600 சூரியன்களை உள்ளடக்கிவிடலாம். 262 ஒளி ஆண்டுகள் தொலைவில் உள்ள ஸ்பைகா விண்ணில் தெரியும் பிரகாசமான விண்மீன்களின் வரிசையில் 15 ஆவதாக உள்ளது. இந்த வட்டார விண்மீன் கூட்டம் நீதிக்குரிய பெண் கடவுளான டிக்கியை (Dike) பெருமைப்படுத்துவதற்காக என்று சிலரும் தானியங்களுக்கான பெண் கடவுளான டிமெட்டரை (Demeter) நினைவூட்டுவதற்காக என்று சிலரும் நம்புகின்றனர்.
# விர்கோ கொத்து விண்மீன்கூட்டம்

**விர்கோ கொத்து விண்மீன்கூட்டம்** (Virgo Cluster) என்பது விர்கோ எனப்படும் கன்னிராசி மண்டல வட்டாரத்தில் எங்கும் நிறைந்திருக்கும் கொத்து விண்மீன் கூட்டங்களாகும். கன்னிராசி மண்டல வட்டாரத்தில் எப்சிலான், டெல்ட்டா ,காமா, ஈட்டா, பீட்டா மற்றும் உமிகிரான் வெர்ஜினியஸ் விண்மீன்கள் அமைந்த மேற்புறப் பகுதியில் 2000 க்கும் மேற்பட்ட அண்டங்கள் உள்ளன
. இவற்றின் மையம் புவியிடமிருந்து 50 மில்லியன் ஒளி ஆண்டுகள் தொலைவில் உள்ளது. செம்பெயர்ச்சியை அளவிட்டு இந்த அமைப்பு முழுவதும் நம்மிடமிருந்து 1200 கிமீ/வி என்ற வேகத்தில் விலகிச் செல்வதாகக் கண்டறிந்துள்ளனர். இவற்றிலுள்ள மிகப் பிரகாசமான அண்டம் கூட தோற்ற ஒளிப்பொலிவெண் 10 கொண்டதாக இருப்பதால் இவற்றைச் சாதாரணமான தொலை நோக்கியால் பார்க்க இயலாது. இவ் இரண்டாயிரம் அண்டங்களில் குறைந்தது 150 மிகப் பெரியவை. விர்கோ கொத்து விண்மீன் கூட்டங்களின் மையத்தில் M .84(NGC 4374), M.86(NGC 4406), M.87(NGC 4486) என்று பதிவு செய்யப்பட்ட, நீள் கோள் வடிவ மாபெரும் அண்டங்கள் உள்ளன. இவை சிறு சிறு அண்டங்களின் சேர்க்கையினால் உருவாகியிருக்கலாம் என்று கூறுகின்றார்கள் .  
விர்கோ கொத்து விண்மீன் கூட்டங்கள் பேரண்டத்தின் ஒரு மூலையில் இருந்து கொண்டு மேலாதிக்கம் செலுத்தி வருகின்றன. இதன் பொருண்மை ஒரு பக்கம் அதிகமாகச் செரிவுற்றிருப்பதால் நமது அண்டத்திலுள்ள துணை அண்டங்கள் யாவும் இதன் வலிமையான ஈர்ப்பினால் கவரப்படுகின்றன
. இதை 'விர்கோவின் உறிஞ்சுதல்' என்பர்.
# தொலுவில சிலை

**தொலுவில சிலை** என்பது, இலங்கையின் பழங்காலத் தலைநகரமான அனுராதபுரத்தில் உள்ள தொலுவில என்னும் இடத்தில் 1900 ஆம் ஆண்டு கண்டுபிடிக்கப்பட்ட இருக்கும் நிலையில் உள்ள ஒரு புத்தர் சிலை ஆகும். இது 4ம் நூற்றாண்டு அல்லது 5ம் நூற்றாண்டைச் சேர்ந்ததாகக் கருதப்படுகிறது. கருங்கல்லில் செதுக்கப்பட்ட இச் சிலை, அனுராதபுரத்தில் உள்ள சமாதி புத்தர் சிலையைப் போல, இலங்கையில் மிக நல்ல நிலையில் உள்ள புத்தர் சிலைகளுள் ஒன்று. இச்சிலையின் சில அம்சங்கள் இது மதுரா பாணியைச் சேர்ந்த சிற்பமாக இருக்கலாம் என்ற கருத்தைத் தோற்றுவித்துள்ளது. இச்சிலை தற்போது கொழும்பு தேசிய அருங்காட்சியகத்தில் வைக்கப்பட்டுள்ளது.
# தொலுவில சிலை

## தோற்றமும் இயல்புகளும்

தொலுவில புத்தர் சிலை ஒரு சிறந்த படைப்பாகக் கருதப்படுகின்றது. அத்துடன் அனுராதபுரத்தில் உள்ள சமாதி புத்தர் சிலையைப் போலவே பழங்கால இலங்கையின் சிற்பக்கலைக்கு இது ஒரு சிறந்த எடுத்துக்காட்டாகவும் திகழ்கிறது. இது தனிக் கருங்கல்லில் செய்யப்பட்டது. 1.75 மீட்டர் (5 அடி 9 அங்குலம்) உயரம் கொண்ட இச் சிலை சமாதி சிலையை விடச் சற்றே சிறியது.
# வெள்ளோடு பறவைகள் சரணாலயம்

**வெள்ளோடு பறவைகள் சரணாலயம்** என்பது தமிழ்நாட்டில் ஈரோடு மாவட்டம், சென்னிமலையை அடுத்த வெள்ளோடு எனும் ஊரில் 77.85 ஹெக்டேர் பரப்பளவில் அமைந்துள்ள ஒரு பறவைகள் சரணாலயமாகும். இது ஈரோட்டில் இருந்து 12 கிலோ மீட்டர் தொலைவிலும் பெருந்துறை யிலிருந்து 5 கிலோ மீட்டர் தொலைவிலும் உள்ள வெள்ளோட்டில் அமைந்துள்ளது.
# வெள்ளோடு பறவைகள் சரணாலயம்

## பறவைகள்

இங்குள்ள பெரிய ஏரிக்கு ஆண்டின் நவம்பர் முதல் ஏப்ரல் வரையிலான காலத்தில், இந்திய நாட்டிலுள்ள பறவைகளான மஞ்சள் மூக்கு நாரை, கரண்டி வாயன், கூழைக்கடா, நத்தைக் குத்தி நாரை, வெள்ளை அரிவாள் மூக்கன் போன்றவைகள் வருகின்றன. இவை தவிர, வெளிநாடுகளிலிருந்தும் 109 வகையான பறவைகள் வந்து செல்கின்றன. குறிப்பாக, ஆஸ்திரேலியா மற்றும் ஆஸ்திரியா நாடுகளில் இருந்து பெலிகன் பறவைகள் பெருமளவில் இங்கு வருகின்றன. இங்கு வரும் பறவைகள் நான்கு மாத காலம் வரை தங்கியிருப்பதுடன் முட்டையிட்டுக் குஞ்சு பொரித்து இனப்பெருக்கம் செய்து அவற்றுடன் திரும்பிச் செல்வதை வழக்கமாகக் கொண்டுள்ளன.
# ஆத்வே

**ஆத்வே கேபிள் & டாட்டாகொம் லிமிடெட் ** (*Hathway Cable & Datacom Ltd*, , ) இந்தியாவில் மும்பையிலிருந்து இயங்கும் ஓர் முதன்மை கம்பிவடத் தொலைக்காட்சி சேவை வழங்குனர் ஆகும். ஐதராபாத், மும்பை, புனே, பெங்களூரு இந்தூர் உட்பட இந்தியாவின் பல நகரங்களில் தனது சேவையை வழங்கி வருகிறது. இந்தியாவில் கம்பிவடத் தொலைக்காட்சிக்கான கம்பிவடம் வழியே அகலப்பட்டை இணைய அணுக்கமும் வழங்கத் தொடங்கிய முதல் நிறுவனம் ஆத்வே ஆகும். திவ்ய பாசுகர் நிறுவனத்தின் பாசுகர் மல்டிநெட் சேவையிலும் குசராத் டெலிலிங்கசு நிறுவனத்திலும் 51% பங்கு ஆத்வேக்கு உள்ளது. 2006ஆம் ஆண்டில் கம்பிவடத் தொலைக்காட்சி சேவைகளை எண்ணிம வடிவத்தில் வழங்கத் தொடங்கியது. தனது சேவையில் உயர் வரையறு தொலைக்காட்சி அலைவரிசைகளையும் எண்ணிம ஒளிதப் பதிவுகருவியையும் அறிமுகப்படுத்தி உள்ளது.
# வறுமையின் நிறம் சிவப்பு

***வறுமையின் நிறம் சிவப்பு*** (*Varumayin Niram Sivappu*) 1980 ஆம் ஆண்டு வெளிவந்த தமிழ்த் திரைப்படமாகும்.கே. பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன்,ஸ்ரீதேவி மற்றும் பலர் நடித்திருந்தனர். புரட்சிகர சிந்தனை உள்ள வேலை கிடைக்காத வறுமையில் வாடும் இளைஞனாகக் கமல் இத்திரைப்படத்தில் நடித்திருந்தார்.  
இத்திரைப்படம் தெலுங்கில் 'அகாலி ராஜ்யம்' எனும் பெயரில் மொழி மாற்றம் செய்து வெளியிடப்பட்டது. பின்னர் 1983 ஆண்டில் இயக்குநர் கே. பாலச்சந்தர் இந்தி மொழியில் நடிகர் கமல்ஹாசன், அனிதா ராஜ் ஆகியோரை வைத்து 'ஜாரா சீ ஜிண்டகி' எனும் பெயரில் மீண்டும் எடுத்தார்.
# வறுமையின் நிறம் சிவப்பு

## நடிகர்கள்

- கமல்ஹாசன் - சுந்தரம் ரங்கன் (தமிழ்), ஜெ. ரங்காராவ்-(தெலுங்கு)
- ஸ்ரீதேவி - தேவி
- எஸ். வி. சேகர் - தம்பு, ரங்கனின் நண்பன்.
- திலீப் - ரங்கனின் நண்பன்.
- பூர்ணம் விஸ்வநாதன் - சுந்தரம் பிள்ளை, ரங்கனின் தந்தை (தமிழ் மொழியில்)
- ஜெ. வி. ரமணமூர்த்தி - ஜொன்னலகட்ட வெங்கட ராமநய்யா பந்தலு, ரங்கனின் தந்தை (தெலுங்கு மொழியில்).
- பிரதாப் போத்தன் - பிரதாப், நாடக கம்பெனி இயக்குநர்
- ஒரு விரல் கிருஷ்ணா ராவ் - தேவியின் தந்தை
- தேங்காய் சீனிவாசன் (சிறப்புத் தோற்றம் )
# வறுமையின் நிறம் சிவப்பு

## பாடல்கள்

இத்திரைப்படம் எம். எஸ். விஸ்வநாதன் இசையமைப்பில் வெளியான திரைப்படமாகும்.  
| **எண்** | **பாடல்** | **பாடலாசிரியர்** | **பாாடகர்கள்** |  |
| --- | --- | --- | --- | --- |
| 1 | *நல்லதோர் வீணை செய்தே* | மகாகவி சுப்பிரமணிய பாரதியார் | எஸ். பி. பாலசுப்பிரமணியம் |  |
| 2 | *தீர்த்தக் கரையினிலே* | எஸ். பி. பாலசுப்பிரமணியம் |  |  |
| 3 | *சிப்பி இருக்குது* | கண்ணதாசன் | எஸ். ஜானகி, எஸ். பி. பாலசுப்பிரமணியம் |  |
| 4 | *பாட்டு ஒன்னு பாடு தம்பி* | எஸ். பி. பாலசுப்பிரமணியம் |  |  |
| 5 | *ரங்கா ரங்கையா* | வாலி | பி. சுசீலா |  |
| 6 | *து கய் ராஜா* | பி. பி. ஸ்ரீனிவாஸ் | எஸ். ஜானகி | } |
# வறுமையின் நிறம் சிவப்பு

## விருதுகள்

- 1980 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - முதல் பரிசு
# லோரன்சு எம். குரோசு

**லோரன்சு எம். குரோசு** (ஆங்கிலம்: Lawrence Maxwell Krauss; பிறப்பு மே 27, 1954) ஒரு கனடிய-அமெரிக்க இயற்பியல் கோட்பாட்டாளர், அண்டவியலாளர், பேராசிரியர், அறிவியல் பரப்புரையாளர் ஆவார். இவர் அரிசோனா பல்கலைக்கழகத்தின் அரிசோனா பல்கலைக்கழகத்தின் இயக்குநரும் ஆவார். *இன்மையில் இருந்து எழுந்த அண்டம்* ('A Universe from Nothing') உட்பட்ட சிறந்து விற்கப்பட்ட நூல்களின் எழுத்தாளர் ஆவார். அறிவியல் ஐயுறவியல், அறிவியல் கல்வி, அறிவியலின் அறவியல் அடிப்படை ஆகியவற்றுக்கான ஆதரவாளரும் ஆவார்.
# புலம்பெயர் இலங்கையர்

**புலம்பெயர் இலங்கையர்** என்பது இலங்கையிலிருந்து வெளி நாடுகளுக்குச் சென்று வசிப்போரைக் குறிக்கின்றது. இவ்வாறு வசிப்போரின் எண்ணிக்கை 3 மில்லியன் எனக் கணிக்கப்பட்டுள்ளது.
# புலம்பெயர் இலங்கையர்

## வெளிநாட்டுத் தொழிலாளர்கள்

இலங்கையின் வெளிநாட்டுத் தொழிலாளர்கள் நாட்டுக்கான பெறுமதியான ஏற்றுமதியாகக் கொள்ளப்படுகின்றனர். வெளிநாட்டுத் தொழிலாளர்கள் எண்ணிக்கை வளர்ந்தும் அவர்கள் அனுப்பும் பணம், பொருள் என்பன அதிகரித்தும் காணப்பட்டன. 2009 இல் $3.3 பில்லியனை இலங்கைக்கு அனுப்பினர். இது அதன் முன்னைய வருடத்தில் அனுப்பிய $400 மில்லியனைவிட அதிகமாகும். 2010 இல் 1.8 மில்லியன் இலங்கையர் வெளிநாட்டுத் தொழிலாளர்களாக வேலை செய்தனர்.
# பி.சீ மையேர்சு

**பி.சீ மையேர்சு** (ஆங்கிலம்: Paul Zachary "PZ" Myers; பிறப்பு மார்சு 9, 1957) ஓர் அமெரிக்க அறிவியலாளர், உயிரியல் பேராசிரியர், எழுத்தாளர், இறைமறுப்புச் செயற்பாட்டாளர். இவரது Pharyngula அறிவியல் வலைப்பதிவிற்காகவும் அறியப்படுகிறார். இவர் நுண்ணறிவு வடிவமைப்புக் கோட்பாட்டினதும் படைப்புவாதத்தினதும் கடுமையான விமர்சகர். இவர் பல்வேறு பகுத்தறிவுவாத, இறைமறுப்பு, ஐயுறவியல் மாநாடுகளில் பேச்சுக்களும் வழங்கிவருகிறார்.
# சடங்கு (புதினம்)

## சடங்கு

செ. கணேசலிங்கனின் 1966 ல் வெளிவந்த இரண்டாவது புதினம் சடங்கு ஆகும். இப்புதினம் யாழ்ப்பாண வாழ்க்கையை அடிப்படையாகக் கொண்ட புதினமாகும். அதனால் தான் க. கைலாசபதி அவர்கள் யாழ்ப்பாணத்தையும், பிரபுத்துவத்தையும் சித்தரிக்கும் மூன்று புதினங்களில் ஒன்றாக இதனைக்குறிப்பிடுகிறார். மற்ற இரண்டு புதினங்கள் முதலாவதாக வந்த நீண்ட பயணமும் மூன்றாவதாக வந்த செவ்வானமும் ஆவன. இம்மூன்று நாவல்களும் வரலாற்று முக்கியத்துவம் வாய்ந்தவை என்று கார்த்திகேசு சிவதம்பி குறிப்பிடுகிறார். பொதுவாக யாழ்ப்பாண மக்கள், குறிப்பாக நாவல்கள்உம்யாழ்ப்பாணத்தில் பெரும்பான்மையாக வாழ்ந்து வந்த வெள்ளாளர்கள் இருபதாம் நூற்றாண்டின் இடைக் காலங்களில் சடங்குகளுக்கு எவ்வளவு முக்கியத்துவம் கொடுத்தார்கள் என்பதை இப்புதினம் விளக்குகிறது. சம்பிரதாயத்தை ஒட்டிய சடங்குகளுக்கு முன்னுரிமை கொடுத்துவிட்டு வாழ்வில் முக்கியமாக இருக்க வேண்டிய உள்ள ஒற்றுமை, மகிழ்வு ஆகியவை கவலைபடாமல் புறம் தள்ளப்படும் நிலையை இப்புதினம் கோடிட்டுக் காட்டுகிறது. யாழ்ப்பாணத்தைக் கதைக்களமாகக் கொண்டிருந்தாலும் தலை நகரான கொழும்பில் நிலவிய அரசியல் சூழலையும் இப்புதினம் சித்தரிக்கிறது.
# சடங்கு (புதினம்)

## திருமணமும் பிரபுத்துவ அமைப்பும்

யாழ்ப்பாணத்தில் 20 ம் நூற்றாண்டின் முற்பகுதியிலும் பிற்பகுதியிலும் சீரும் சிறப்புடனும் இருந்தவை வெள்ளாளர்களின் கூட்டுக் குடும்பங்களே. இவை சாதிய வெறி உள்ளனவாகவும் பெண்களை அடிமைகளாகக் கொண்டனவாகவும் இயங்கி வந்தன. யாழ்ப்பாண வெள்ளாளர் குடும்பங்களை இணைப்பதற்கே திருமணங்கள் பயன்படுத்தப்பட்டன. மணம் செய்துகொள்ளுகிற ஆண் அல்லது பெண்ணின் ஆசை, எதிர்பார்ப்புகள் கணக்கில் எடுத்துக்கொள்ளப் படுவதில்லை. குடும்ப நலனைக் கருத்தில் கொண்டே திருமணங்கள் முடிவு செய்யப்படுகின்றன. நடக்கவுள்ள திருமணத்தால் குடும்பங்களுக்கு ஏற்படும் நன்மையே கருத்தில் கொள்ளப்பட்டது. இந்நிலை மிகவும் பின்தங்கிய நிலை என்றும் முதலாளித்துவ அமைப்பில் மணவாழ்வை ஏற்கிற ஆண் அல்லது பெண்ணின் விருப்பம் அல்லது வெறுப்பு கருத்தில் கொள்ளப்பட்டே திருமணம் முடிவு செய்யப்படுகிற நிலையில் இருந்து முற்றிலும் மாறுபட்டது என்றும் கா. சிவத்தம்பி இந்நூலுக்கு எழுதிய முன்னுரையில் குறிப்பிடுகிறார். இப்புதினத்தில் மணவாழ்வில் ஈடுபடவுள்ள இளைஞர்களின் ஆசாபாசங்கள் உதாசீனம் செய்யப்படுவதால் அவர்களின் மணவாழ்வு துயரம் மிகுந்து முறிவதோடு மட்டுமல்லாமல் எந்த குடும்ப நனலனுக்காக அவர்கள் திருமணத்தால் இணைக்கப்பட்டார்களோ அந்த குடும்பங்களையும் சிதைக்கின்றன.இக்கருத்தை நாவலாசிரியரான கணேசலிங்கன் நூலைப்பற்றிய சில குறிப்புகள் என்ற தலைப்பில் குறிப்பிடுவது
# சடங்கு (புதினம்)

## கதையமைப்பு

ஓய்வு பெற்ற ஆசிரியர் பொன்னம்பலத்தாருக்கும் செல்லத்தாச்சிக்கும் ஐந்து பிள்ளைகள். மூத்த பிள்ளை பத்மா என்கிற பெண். வயது 30 க்கு மேல் ஆகிவிட்டது. இரண்டாவது பிள்ளை பரந்தாமன் என்கிற பையன். அவன் கொழும்பில் கிளர்க்காக வேலை பார்த்து வந்தான். அதற்கு அடுத்து இரண்டு மகள்கள். ஒருவர் பெயர் தவ மலர் மற்றவர் பெயர் தவராணி. கடைசிக்குழந்தை பையன். அவன் பெயர் கந்தசாமி. பரந்தாமன் அப்பாசொல் தட்டாத பிள்ளை. ஆனால் கந்தசாமியோ முற்றிலும் மாறுபட்ட சீர்திருத்த கருத்துக்கொண்ட தொழிற்சங்கவாதி. இவர்கள் யாழ்ப்பாணத்தை அடுத்துள்ள ஆலையூர் என்ற ஊரில் வாழ்ந்து வந்தனர்.  
பத்மாவும் வேறு சாதியைச் சேர்ந்த ராசரத்தினமும் காதலர்கள். சாதி வெறியும் வேதாந்த பற்றும் மிகுந்த பொன்னம்பலத்தார்அவர் காதலை எதிர்த்தார். கண்ணுக்கு அழகான இராசரத்தினத்தை பத்மா மணப்பதை செல்லத்தாச்சி ஆதரித்தாள். அதன் விளைவு பத்மாவின் சுதந்திரம் பறிபோகியது. கந்தையா என்ற உறவினர் உதவியுடன் பத்மாவை கோண்டாவென்னும் ஊரில் உள்ள புகையிலை வியாபாரி இராச துரை, அழகம்மா ஆகியோரின் வீட்டில் பொன்னம்பலத்தார் பெண் கொடுத்து பெண் எடுக்க முடிவு செய்கின்றார். பத்மா மாப்பிள்ளையை விட இரண்டு வயது கூட இருந்ததால் அவள் அவலட்சணமான சிவஞானத்தை மணக்க நேர்ந்தது. அவள் தம்பி பரந்தாமனும் தனது அக்காள் பத்மாவின் திருமணம் எப்படியாவது நடக்க வேண்டும் என்ற உறுதியுடன் அழகு குன்றிய ஈஸ்வரியை மணந்து இன்பம் இன்றி வாழ்வை கடமையாக ஆற்றுகின்றான். இவர்களின் திருமணத்துக்குப்பின்னர் செல்லாச்சி சொல்லுவது “என்ற பிளைகளுக்கு கடைசியாய் இப்படிப் பிடிக்காத கல்யாணத்தையா கட்டி வைக்க வேணும்?” என்ற கூற்று நடந்துமுடிந்துவிட்ட திருமணங்களின் ஒவ்வாமையைக் காட்டுகிறது.  
இராசரத்தினம் குறைந்த ஊதியத்துடன் வாழ்வை தொடங்க திணறும் பரந்தாமனுக்கு கொழும்பில் வீடு கொடுத்து உதவுகிறான். பின்னர் ஈசுவரி வந்ததும் அவளின் மரியாதையையும் பரிவையும் பெருகிறான். சாதி கலவரச்சமயத்தில் குழந்தை பேற்றை எதிர் நோக்கி இருக்கும் ஈசுவரியை கோண்டாவில் உள்ள அவள் வீட்டுக்கு கொண்டுவந்து விடுகிறான். கோண்டாவில் உள்ள ஈசுவரியின் பெற்றோர்களும் ராசரத்தினத்தை மதிக்கிறார்கள். ஆசிரியர் தொழிலில் உள்ள சிவஞானம் மாற்றப்படுகிறான். அவன் அருகிலுள்ள ஊருக்கு மாற்றம் பெற இராசரத்தினம் அவனது செல்வாக்கப் பயன்படுத்தி எம் பி ஒருவரிடம் உதவி பெற்று உதவுகிறான். பத்மாவின் கணவன் மாற்றம் பெற உதவி கேட்க இருமுறை பத்மா ராசரத்தினத்துடன் செல்ல நேர்ந்தது. முதல் முறை பத்மா, ஈசுவரி இருவரும் இராசரத்தினத்துடன் யாழ்ப்பாணத்துக்குச் சென்றனர். ஆனால் எம். பி வீட்டில் இல்லாத்தால் அடுத்த நாள் அவர்கள் போக திட்டமிட்டனர். அன்று பத்மாவுடன் வர இருந்த ஈசுவரி தனது இரண்டாவது குழந்தையின் பிரசவத்துக்காக கோண்டாவில் இருந்தவள் நோய் வாய்ப்படவே பத்மா இராசரத்தினத்துடன் தனியே யாழ்ப்பணத்துக்குப் போக நேர்ந்தது. அப்போது இராசரத்தினத்துடன் தனியே பத்மா கார் பின் சீட்டில் டிரைவரைக்காணாததால் பேச நேர்ந்தது. மாற்றல் பெற்ற சிவஞானம் காதலர்கள் தனியே பேசிகொண்ட செய்திகேட்டு பத்மாவை ஒரு நாள் இழிவாகப்பேசுகிறான். அவமானம் தாங்காத பத்மா தற்கொலை செய்துகொண்டு இறக்கிறாள்.
# சடங்கு (புதினம்)

## சடங்குகள்

யாழ்ப்பாணத்திலே பெரும் செல்வாக்குடன் வாழ்ந்து வந்த வெள்ளாளர்கள் இலலத்தில் நிகழும் பல்வகையான சடங்குகளின் குறிப்புகள் இப்புதினத்திலே காணப்படுகின்றன. வாழ்விலும், சாவிலும் சடங்குகள் பெறும் முக்கியத்துவத்தை இப்புதினம் விளக்குகிறது. எடுத்துக்காட்டாக ஆலையூர் பொன்னம்பலத்தார் வீட்டிலும் கோண்டாவில் இராசதுரை வீட்டிலும் நடக்கும் நாளுக்குப் பந்தக்கால் நடும் சடங்கும், நாளுக்குப் பொன் உருக்கும் சடங்கும், திருமணத்தன்று காலை பத்து மணிக்கு நடக்கும் சாமர்த்தியச் சடங்கும், இரவு பத்து மணிக்கு நடக்கும் தாலி கட்டு சடங்கும், இன்ன பிற சடங்குகளும் பெரிதும் பேசப்படுகின்றன.
# சடங்கு (புதினம்)

## சடங்குகளும் கரணங்களும்

கார்த்திகேசு சிவதம்பி, தமிழ்த்துறை, வித்தியோதயப்பல்கலைக்கழகம் இலங்கை, இந்நூலுக்கு எழுதியுள்ள முன்னுரையில் யாழ்ப்பாண நிலப்பிரபுத்துவம் எப்படி ஐரோப்பிய பிரபுத்துவத்தில் இருந்தும், இந்தியப் பிரபுத்துவத்தில் இருந்தும், மட்டக்களப்பு பிரபுத்துவத்தில் இருந்தும் மாறுபட்டது என்பதை விளக்கிக் கூறுகிறார். யாழ்ப்பாணத்தின் பிரபுத்துவ சமுதாயத்தில் கூட்டுக்குடும்பம் முக்கிய இடத்தைப் பெருகிறது என்பதை சுட்டிக்காட்டி இப்புதினத்தில் இரண்டு கூட்டுக்குடும்பங்களின் நலன் கருதி நடைபெறும் திருமணங்கள் எப்படி சடங்குகளுக்கு முக்கியத்துவம் கொடுத்துவிட்டு வாழ்வில் வெற்றியடைய தவறுகின்றன என்பதைச்சுட்டிக்காட்டுகிறார். இவர் அன்றாட வாழ்வின் நடைமுறைகளை கரணங்கள் (Rituals) என்று குறிப்பிடுகிறார். கரணங்களின் தொகுதியே சடங்குகள்(Ceremonies) என்றும் குறிப்பிடுகிறார். சடங்குகளின் தன்மையை கரணங்களின் மூலம் அறியலாம் என்றும் கூறுகிறார். மனிதவாழ்வை பெரிதும் பாதிப்பது திருமணச்சடங்கே. எனவே யாழ்ப்பாண பேச்சு வழக்கில் சடங்கு என்னும் சொல் திருமணத்தை குறிக்கும் நிலையைக்கருத்தில் கொண்டு இப்புதினத்தில் நிகழும் இரு திருமணங்களைக் கருப்பொருளாக அமைக்கப்பட்டுள்ளதால் இப்புதினத்திற்கு சடங்கு என்று பெயர் கொடுத்திருப்பது பொருத்தமானதாகும்.
# மார்த்தாவும் மகதலா மரியாவும் (கரவாஜியோ)

**மார்த்தாவும் மகதலா மரியாவும்** (*Martha and Mary Magdalene*) என்பது புகழ்பெற்ற இத்தாலிய ஓவியரான கரவாஜியோ (முழுப்பெயர்: மிக்கேலாஞ்சலோ மெரீசி தா கரவாஜியோ) என்பவரால் வரையப்பட்ட ஓர் ஓவியம் ஆகும். இதை கரவாஜியோ என்னும் பரோக்கு கலை ஓவியர் சுமார் 1598இல் வரைந்தார். இந்த ஓவியம் ஐக்கிய அமெரிக்க நாடுகளின் டெட்ராய்ட் நகர் கலைக்கூடத்தில் உள்ளது.  
இந்த ஓவியத்தின் மறுபெயர்கள்: "மார்த்தா மரியாவைக் கடிந்துகொள்ளுதல்", மற்றும் "மதலேனாவின் மனமாற்றம்".
# மார்த்தாவும் மகதலா மரியாவும் (கரவாஜியோ)

## ஓவியத்தின் அமைப்பு

இந்த ஓவியம் விவிலியத்தின் புதிய ஏற்பாட்டில் வருகின்ற மார்த்தா, மரியா என்னும் இரு சகோதரிகளைச் சித்தரிக்கிறது (காண்க:யோவான் 11-12). மரியா இவ்வுலக ஆடம்பரங்களில் மனதைப் பறிகொடுத்துவிட்டு, வாழ்க்கையில் ஒரு பிடிப்பும் இன்றி இருக்கின்றார். மார்த்தா தன் சகோதரி மரியாவை அணுகி, உலக ஆடம்பரங்கள் வீண் என்றும் வாழ்க்கையின் உண்மைப் பொருளைக் காணவேண்டும் என்றால் இயேசு கிறித்துவை நம்பி ஏற்கவேண்டும் என்றும் அறிவுறுத்துகிறார்.  
மரியா ஒரு கண்ணாடியின் முன் அமர்ந்து தன் அழகை இரசித்துக்கொண்டிருக்கிறார். அவருடைய வலது கையில் இளஞ்சிவப்பு மலர் ஒன்று இருக்கிறது. அதை அவர் விரல்களுக்கிடையே வைத்து சுழற்றிக்கொண்டிருக்கிறார். இடது கை பெரியதொரு கண்ணாடியைத் தழுவிக்கொண்டிருக்கிறது. இவ்வாறு அவருடைய உலகப் பற்று சித்தரிக்கப்படுகிறது.  
மார்த்தா தம் சகோதரியின் அருகில் சென்று அமர்ந்துள்ளார். அவருடைய முகம் சிறிதே மரியாவை நோக்கித் திரும்பி இருக்கிறது. அவருடைய முகத்தில் நிழல் படிந்துள்ளது. அவர் குனிந்து, மரியாவை நோக்கி உரையாடிக்கொண்டிருக்கிறார்.
# மார்த்தாவும் மகதலா மரியாவும் (கரவாஜியோ)

## மரியாவின் முகத்தில் தோன்றும் உணர்வு

ஓவியர் மரியாவின் முகத் தோற்றத்தை மிக அழகாக சித்தரித்துள்ளார். உலக இன்பங்கள் ஒருநாள் கடந்து போகும் என்று மார்த்தா எடுத்துரைப்பது மரியாவின் உள்ளத்தைத் தொடுகிறது. அவரது முகத்தில் படிப்படியாக ஒரு மாற்றம் ஏற்படுகிறது. மரியா மனம் மாறுகிறார்.
# மார்த்தாவும் மகதலா மரியாவும் (கரவாஜியோ)

## ஓவியத்தின் பின்னணி

இந்த ஓவியத்தை வரைந்த போது கரவாஜியோ தம் புரவலரான கர்தினால் பிரான்செஸ்கோ மரியா தெல் மோந்தே என்பவரின் மாளிகையில் வாழ்ந்துவந்தார். அவர் தம் புரவலருக்கென வரைந்த ஓவியங்கள் இரு வகைப்பட்டவை:  
- முதல் வகை உலகப் போக்கு சார்ந்தவை. அவற்றுள் "இசைக் கலைஞர்கள்" (*The Musicians*), "யாழ் இசைக்கும் கலைஞன்" (*The Lute Player*), "மது தெய்வம்" (*Bacchus*) போன்ற ஓவியங்கள் உள்ளடங்கும். இந்த வகை ஓவியங்களில் சிறுவர் மற்றும் இளையோர் சித்தரிக்கப்படுகின்றனர். அவர்கள் அடைபட்ட ஓரிடத்தில் இருப்பதுபோன்று காட்டப்படுகின்றனர்.
- இரண்டாம் வகை சமயம் சார்ந்தவை. அவற்றுள் "திருக்குடும்பம் எகிப்துக்கு ஓடிப்போனபோது ஓய்வெடுத்தல்" (*Rest on the Flight into Egypt*), "புனித பிரான்சிசின் பரவச நிலை" (*Ecstasy of Saint Francis*), "மார்த்தாவும் மகதலா மரியாவும்" (*Martha and Mary Magdalene*) போன்றவை உள்ளடங்கும்.
# மார்த்தாவும் மகதலா மரியாவும் (கரவாஜியோ)

## கரவாஜியோ ஓவியங்களுக்கு உருமாதிரிகள்

சமயம் தொடர்பான கருத்துகளை விளக்குகின்ற ஓவியங்களை வரைந்தபோது கரவாஜியோ இரு பெண்களை உருமாதிரிகளாக (*models*) பயன்படுத்தினர். சில ஓவியங்களில் ஒரு பெண், வேறு சிலவற்றில் இரு பெண்களும் என்று அவருடைய ஓவியங்கள் உள்ளன.  
இந்த இரு பெண் உருவமாதிரிகளும் கர்தினால் தெல் மோந்தேயின் மாளிகையிலும் பிற கலைப் புலவர் அவைகளிலும் நன்கு அறியப்பட்ட அவையணங்குகள் (*courtesans*). அவர்கள் அன்னா பியாங்கீனி (*Anna Bianchini*), மற்றும் ஃபில்லிடே மெலாந்த்ரோனி (*Fillide Melandroni*) என்போர் ஆவர்.  
கரவாஜியோ சுமார் 1597இல் வரைந்த "மனம் மாறிய மதலேனா" (*Penitent Magdalene*) என்னும் ஓவியத்திற்கு உருமாதிரியாக இருந்தவர் அன்னா.  
மாறாக, கரவாஜியோ படைத்த "ஓர் அவையணங்கின் உருவப்படம்" (*Portrait of a Courtessan*) என்னும் உலகுசார் ஓவியத்திற்கு ஃபில்லிடே உருமாதிரியாக இருந்தார். அந்த ஓவியம் அதே ஆண்டில் வின்சென்சோ ஜுஸ்தினியானி என்னும் கலைப் புரவலருக்காக வரையப்பட்டது.  
1598இல் கரவாஜியோ தாம் வரைந்த "புனித கத்தரீனா" (*Saint Catherine*)என்னும் ஓவியத்திற்கு ஃபில்லிடே என்பவரை உருமாதிரியாகப் பயன்படுத்தினார். அறிவுத்திறனும் மன எழுச்சியும் வெளிப்படுகின்ற ஓர் அழகோவியமாக அது அமைந்தது.
# மார்த்தாவும் மகதலா மரியாவும் (கரவாஜியோ)

## மரியா, மார்த்தா ஓவியம்

மரியாவையும் மார்த்தாவையும் இணைத்து வரைந்த ஓவியத்தில் கரவாஜியோ அந்த இரு கதாபாத்திரங்களின் உள்ளுணர்வை எழிலுற வெளிக்கொணர்கின்றார். மரியாவின் ஆடம்பரத்தையும் உலக நாட்டத்தையும் சித்தரிக்க ஃபில்லிடே தகுந்த உருமாதிரியாகவும், முக பாவனையில் சற்றே இறுக்கம் காட்டி, அதே நேரத்தில் அழுத்தமான தோரணையை வெளிப்படுத்தும் மார்த்தாவைச் சித்தரிக்க அன்னா பொருத்தமான உருமாதிரியாகவும் அமைந்தனர்.
# இலங்கையின் மொழிகள்

**இலங்கையின் மொழிகள்** எனப்படுபவை இந்திய-ஆரிய, திராவிட, ஆத்திரனேசிய ஆகிய மொழிக் குடும்பங்களிலிருந்து இலங்கையில் பேசப்படும் சில மொழிகளாகும். இலங்கையில் சிங்களம், தமிழ் மொழிகள் என்பன அரசகரும மொழிகளாகும். இலங்கையில் பேசப்படும் மொழிகள் இந்தியா, மாலைதீவுகள், மலேசியா ஆகிய நாட்டு மொழிகளின் ஆழமான தாக்கத்தைக் கொண்டவை. அராபிய குடியேற்றக்காரர்கள் மற்றும் காலனித்துவ சக்திகளாக விளங்கிய போர்த்துக்கல், டச்சு, பிரித்தானியா ஆகியோரும் இலங்கையின் தற்போதைய மொழிகளின் வளர்ச்சியில் தாக்கத்தைச் செலுத்தியுள்ளனர்.
# இலங்கையின் மொழிகள்

## சுதேச மொழிகள்

க்கான வீதிப்பலகை சிங்களம், தமிழ், ஆங்கிலம் ஆகிய மொழிகளில்]]
சிங்கள மொழி கிட்டத்தட்ட 74% உடைய 13 மில்லியன் சிங்கள மக்களால் பேசப்படுகின்றது. சிங்களம் புராதன பிராமி எழுத்துமுறையிலிருந்து உருவாகிய சிங்கள எழுத்துமுறையைக் கொண்டது. பேச்சு வழக்கான உரொடியா மொழி கீழ் வகுப்பு உரொடியா சமூகத்தினால் பேசப்படுகின்றது. வேடுவர் ஆரம்ப காலத்திலிருந்து உருவாகியிருக்கக்கூடிய திரிவடைந்த வேறுபட்ட மொழியைப் பேசுகின்றனர். தமிழ் மொழியை இலங்கைத் தமிழர், மலையகத் தமிழர், இலங்கைச் சோனகர் ஆகியோர் பேசுகின்றனர். தமிழைப் பேசுவோர் சுமார் 3 மில்லியனுக்கும் அதிகமாகும். 50,000 பேர் மலாய் மொழியினைப் பேசுகின்றனர்.
# இலங்கையின் மொழிகள்

## மொழியில் வெளி நாட்டுத் தாக்கம்

ஆங்கிலம் சுமார் 10% சனத்தொகையினரால் சரளமாகப் பேச முடியும். இது வாணிகத் தொடர்பினால் பரவலாகப் பேசப்படுகின்றது. இது சுமார் 74,000 மக்களின் தாய் மொழியாகவுள்ளது. கிட்டத்தட்ட 3,400 போர்த்துக்கல் பரங்கியர் இலங்கை போர்த்துக்கீச கிரியோல் மொழியினைப் பேசுகின்றனர். இலங்கைச் சோனகர் அரபு மொழியினை சமய தேவைகளுக்காககப் பாவிக்கின்றனர்.  
- Ethnologue report for Sri Lanka
- Sri Lanka Country Studies
# வார்ப்புரு:Languages of/doc

This template is an infobox intended to be used on articles named "Languages of X"
# வார்ப்புரு:Languages of/doc

## Usage

<pre>  
</pre>
Except country, all parameters are optional, but at least one language parameter should be filled in (for example official or unofficial).
# வார்ப்புரு:Languages of/doc

## Example

<pre>  
</pre>
# ஐஎன்எஸ் சரயு (பி57)

**ஐஎன்எஸ் *சரயு*** (பி57) ஆனது கோவா ஷிப்யார்டு லிமிடெட் நிறுவத்தினால் உள்நாட்டிலேயே வடிவமைக்கப்பட்டு கட்டப்பட்ட, இந்தியக் கடற்படையின் சரயு வகுப்பு ரோந்துக் கப்பல் ஆகும். இந்தக் கப்பல் அந்தமான் நிக்கோபார் கட்டளையின் கீழ் போர்ட் பிளேரில் நிறுத்தப்பட்டுள்ளது. இது இந்தியக் கடற்படையில் உள்ள மிகப்பெரிய கடலோர ரோந்துக் கப்பல் ஆகும்.
# ஐஎன்எஸ் சரயு (பி57)

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் கொச்சி
- ஐஎன்எஸ் சக்ரா 2
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# இடச்சு பறங்கியர்

**இடச்சு பறங்கியர்** எனப்படுவோர் இடச்சு, போர்த்துக்கேய, இலங்கையருடன் கலப்பினை ஏற்படுத்திக் கொண்ட ஓர் இலங்கையிலுள்ள இனக்குழுவினராவர். சீர்திருத்தத் திருச்சபையைச் சேர்ந்த இவர்கள் ஆங்கிலம் மற்றும் உள்ளூர் மொழிகளான சிங்களத்தையும் தமிழையும் பேசுகின்றனர்.
# இடச்சு பறங்கியர்

## தற்போதைய நிலை

1981ம் ஆண்டு இலங்கை குடிசன மதிப்பீட்டின்படி, பறங்கியர் (போர்த்துக்கல் மற்றும் இடச்சு) 40,000 பேராக மொத்த சனத்தொகையில் 0.3%மாக காணப்பட்டனர். அநேகமானோர் வேறு நாடுகளுக்கு (பிரித்தானியா, கனடா, அவுத்திரேலியா, நியூசிலாந்து) புலம் பெயர்ந்துவிட்டனர். உலகளவில் பறங்கியர் எண்ணிக்கை கிட்டத்தட்ட 100,000 ஆகும். இவர்களுடைய வாழ்க்கை முறை மேலைத்தேய மற்றும் இலங்கை கலாச்சாரத்தின் கலப்பாக காணப்படுகின்றது. இவர்கள் "இடச்சு பறங்கியர் ஒன்றியம்" மூலம் தங்கள் மரபுரிமையைச் செயற்படுத்துகிறார்கள்.
# வெங்காயம்

**வெங்காயம்** (தாவர வகைப்பாடு : *Allium cepa*) குடும்பத்தைச்சேர்ந்த ஒரு தாவரம். இது இந்தியா, பாக்கித்தான், ஆப்கானித்தான், ஈரான் ஆகிய நாடுகளில் பரவலாக சமையலில் பயன்படுத்தப்படுகின்றது. மேலும் வெங்காயத் தாளும் சமையலில் பயன்படுத்தப்படுகிறது.
# வெங்காயம்

## ஊட்டச்சத்துகள்

வெங்காயத்தில் 89% நீரும், 9% மாவுப் பொருளும் (இதில் 4% இனிப்பு, 2% நார்ச்சத்து) சிறிதளவு கொழுப்புப் பொருட்களும் உள்ளன. வெங்காயத்தில் மிகக் குறைந்த அளவே ஊட்டச்சத்துகள் உள்ளன. 100 கிராம் எடையுடைய வெங்காயத்தில் 166 கி.ஜூ (KJ) (40 கலோரிகள்) சக்தி அடங்கியுள்ளது.
# வெங்காயம்

## வெங்காயத்தின் கட்டமைப்பு

வெங்காயத்தின் நெடுக்காக வெட்டப்பட்ட அமைப்பில் அதன் உருவவியல் தோற்றத்தைக் காணலாம். தண்டு தட்டியாக்கப்பட்டதாக அமைய முனையரும்பு நடுவில் அமையும். பக்கங்களில் கக்கவரும்புகள் காணப்படும். முனையருப்பிலிருந்து நடுவில் குழாயுருவான இலை காணப்படும். செதிலிலைகளில் உணவு சேமிக்கப்படும்.
# வெங்காயம்

## கண்ணில் நீர் வரக் காரணம்

வெங்காயம் நறுக்கும் போது அதன் இதழ்களில் காணப்படும் ஆலினேஸ் என்ற நொதி அந்த இதழ்களில் காணப்படும் புரோப்பினிசிஸ்டைன் சல்பாக்சைடு என்ற பொருள் மீது வினை புரிந்து புரோப்பின் சல்பினிக் அமிலமாக மாறுகிறது. இந்த அமிலம் எளிதில் ஆவியாகி காற்றில் கலந்து நம் கண்களை அடைந்து உறுத்துகிறது. அதன் விளைவாக கண்ணீர் சுரப்பியிலிருந்து நீர் சுரந்து வெளியேறுகிறது.
# வெங்காயம்

## உற்பத்தி

| உலகின் முதல் பத்து வெங்காய உற்பத்தியாளர்கள் — 2008 (டன்கள்) |  |
| --- | --- |
| 20,817,295 |  |
| 8,178,300 |  |
| 4,003,491 |  |
| 3,349,170 |  |
| 2,015,200 |  |
| 2,007,120 |  |
| 1,849,275 |  |
| 1,728,417 |  |
| 1,712,500 |  |
| 1,299,815 |  |
| **மொத்த உற்பத்தி** | 72,348,213 |
| ''Source:
ஐக்கிய நாடுகளின் உணவு மற்றும் வேளாண்மை அமைப்பு (FAO)'' | } |
# டென் (இந்தியா)

**டென் நெட்வொர்க்சு லிமிடெட் ** (*DEN Networks Limited*) இந்தியாவின் முதன்மை கம்பிவடத் தொலைக்காட்சி சேவை வழங்கும் நிறுவனங்களில் ஒன்றாகும். 'பல மாநிலங்களிலும் நகரங்களிலும் சேவை வழங்கும் இதன் வாடிக்கையாளர்களின் எண்ணிக்கை 11 மில்லியனாக மதிப்பிடப்பட்டுள்ளது. புது தில்லியைத் தலைமையகமாகக் கொண்டு இயங்கும் இந்த நிறுவனத்தின் இருப்பு பெரும்பாலும் தில்லி, உத்தரப் பிரதேசம், கர்நாடகம் ஆகிய மாநிலங்களிலும் மகாராட்டிரம், குசராத், இராசத்தான்,அரியானா மற்றும் கேரளாவில் குறிப்பிடத்தக்க அளவிலும் உள்ளது. இது நியூசு கார்போரேசன் குழுமத்தின் ஸ்டார் டென் நிறுவனத்துடனான 50-50 கூட்டு முயற்சியாக விளங்குகிறது. டென் கம்பிவடத் தொலைக்காட்சி பல சிறப்பியல்புகளைக் கொண்ட பயனர் இடைமுகம், நவீன மதிப்புக்கூட்டுச் சேவைகளோடு 180க்கும் மேலான அலைவரிசைகளை வழங்குகிறது. பல்தரப்பட்ட இசைச் சேவை, தொலைகாட்சியில் குறு வலைப்பதிவுத்தளம் (பிளாக்.டெல்லி) மற்றும் செய்வினையாற்றக்கூடிய விளையாட்டுகளை தனது சேவைகளில் வழங்குகிறது. மேலும் சில இந்திய நகரங்களில் இணைய அணுக்கமும் வழங்கி வருகிறது.
# சிட்டி கேபிள்

**சிட்டி கேபிள் ** (Siti Cable, முன்னதாக **வயர் அன்டு வயர்லெசு (இந்தியா) லிமிடெட் (WWIL)**) ஓர் முன்னணி இந்திய கம்பிவடத் தொலைக்காட்சி மற்றும் தொலைதொடர்பு நிறுவனமாகும்.இந்நிறுவனம் கொல்கத்தா, மும்பை, பெங்களூரு, அகமதாபாத், கொச்சி மற்றும் திருவனந்தபுரம் போன்ற முக்கிய நகரங்களில் கம்பிவடத் தொலைக்காட்சி நகர்பேசி மற்றும் இணைய அணுக்கச் சேவைகள் வழங்கி வருகின்றனர்.இதன் முதன்மை அலுவலகங்கள் கொல்கத்தாவில் அமைந்துள்ளன. எசெல் குழுமத்தின் அங்கமான இந்நிறுவனம் இந்தியாவின் மிகப்பெரும் பல்லமைப்பு இயக்கு நிறுவனங்களில் (MSO) ஒன்றாக உள்ளது.
# பில்லி எல்லியட் (திரைப்படம்)

***பில்லி எல்லியட்*** (Billy Elliot) 2000 இல் வெளியான பிரித்தானிய நாடகத் திரைப்படமாகும். கிரெக் பிரென்மன் மற்றும் ஜான் பின் ஆல் தயாரிக்கப்பட்டு ஸ்டீவன் டால்டிரி ஆல் இயக்கப்பட்டது. ஜேமி பெல், ஜூலி வால்டர்ஸ், கேரி லூயிஸ், ஜேமி டிரேவன் ஆகியோர் நடித்துள்ளனர். இத்திரைப்படம் மூன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான பாஃப்டா விருதை வென்றது.
# 1767

**1767** (MDCCLXVII) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.
# 1767

## நிகழ்வுகள்

- ஏப்ரல் 8 - தாய்லாந்தின் அயுத்தயா பேரரசு பர்மியரிடம் வீழ்ந்தது.
- ஜூன் 18 - பிரெஞ்சு மாலுமி சாமுவெல் வாலிஸ் பசிபிக் பெருங்கடலில் டாகிட்டி தீவை முதன் முதலாகக் கண்டான்.
# 1767

## நாள் அறியப்படாதவை

- 1767 முதல் 1769 வரை இவ்வூரை ஆட்சி செய்த ஹென்ரி ப்ரூக்கர். இவரது பெயரால் கடலூரில் ஒரு ஊர் புரூக்கீச் பேட்டை பெயர் வைக்கப்பட்டுள்ளது.
# 1767

## பிறப்புகள்

- மார்ச் 15 - ஆன்ட்ரூ ஜாக்சன், ஐக்கிய அமெரிக்காவின் 7வது குடியரசுத் தலைவர் (இ. 1845)
- மே 4 - தியாகராஜர், கருநாடக இசை மும்மூர்த்திகளில் ஒருவர் (இ. 1847)
- சூன் 30 - ஜான் பிளை (John Bligh, 4th Earl of Darnley), இங்கிலாந்து அணியின் துடுப்பாட்டக்காரர். (இ. 1831)
- சூலை 11 - ஜான் குவின்சி ஆடம்ஸ், ஐக்கிய அமெரிக்காவின் 6வது குடியரசுத் தலைவர் (இ. 1848)
# த லாஸ்ட் கிங் ஆப் ஸ்காட்லாந்து (திரைப்படம்)

***த லாஸ்ட் கிங் ஆப் ஸ்காட்லாந்து*** 2006இல் வெளியான பிரித்தானிய நாடகத் திரைப்படமாகும். கெவின் மெக்டொனால்டு ஆல் இயக்கப்பட்டது. சார்லஸ் ஸ்டீல், லைசா பிரையர் மற்றும் ஆன்டிரீயா கால்டர்வுட் ஆல் தயாரிக்கப்பட்டது. இப்படத்தில் நடித்ததற்கு சிறந்த நடிகருக்கான அகாதமி விருது ஃபாரஸ்ட் விட்டாகருக்கு வழங்கப்பட்டது.
# த லாஸ்ட் கிங் ஆப் ஸ்காட்லாந்து (திரைப்படம்)

## கதாப்பாத்திரங்கள்

- இடி அமீன் ஆக ஃபாரஸ்ட் விட்டாகர்
- நிகோலஸ் கேர்ரிகன் ஆக ஜேம்ஸ் மெக் அவாய்
- சாராஹ் மெரிட்ட் ஆக ஜில்லியன் ஆண்டர்சன்
- கே அமின் ஆக கெர்ரி வாஷிங்டன்
- ஸ்டோன் ஆக சைமன் மெக்பர்னி
# 69

**69** (LXIX) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வியாழக்கிழமையில் ஆரம்பமானது.